google/wiki40b huggingface dataset:
Glottal plosiv

En glottal plosiv, også kalt en glottal lukkelyd, er en konsonant som uttales ved at stemmebåndene presses sammen slik at ingen luft kan passere. Symbolet i det internasjonale fonetiske alfabetetet som representerer denne lyden er [ʔ].
En glottal plosiv kan opptre både i begynnelsen av et ord, mellom to vokaler i et ord eller på slutten av ordet. I noen språk, som for eksempel arabisk, hebraisk og noen polynesiske språk, er en glottal plosiv et fonem, det vil si en betydningsskillende enhet. I noen av disse språkene er også konsonantene representert ved en egen bokstav (som א (alef) i hebraisk og ء (hamza) i arabisk). På cockney blir ofte -tt- erstattet av en glottal plosiv, f.eks. i ordet bottle - [boʔl]. Dette ansees ikke for å være god engelsk uttale, men den er del av såkalt Estuary English («elveengelsk» - en referanse til Themsen), som holder på å spre seg og trekk av den kan merkes i mennesker som er høyt på den sosiale rangstigen (og som derfor burde «vite bedre»), som prinsesse Diana og Tony Blair.
Tysk har som regel en glotal plosiv før vokalen i ord som har vokal i framlyd, for eksempel foran a i acht og der Alte. Hvis ordstammen begynner på vokal, er det en glotal plosiv foran vokalen selv om ordet begynner med en prefiks, for eksempel foran a i beachten.
Pim og Laffen

Beskrivelse

Ekteparet Pim og Laffen bor i et pent og koselig hus utenfor Oslo sammen med sine tre barn. Laffens forretning med å importere ur går blomstrende, så økonomien gir dem få bekymringer. Problemene, med de tre barna som vokser til, er nok temmelig allmenne.
Togkapellet

Prosjektet

Idéen kom under et møte i Møre bispedømme i Molde i 2000. Sigurd Bredal fikk idéen da det var snakk om brygge- og gatekapell på steder nær der folk ferdes. Åndalsnes er stasjonsby og endestasjon for Raumabanen og det var derfor ikke unaturlig med kapell i en jernbanevogn. Prosjektet hadde tittelen Kirka på sporet og var en satsing fra den norske kirke for å få «alteret ut til folket».  Togkapellet er ett av omtrent 30 kapell plassert i gater og på brygger i Norge.  Filosofien bak prosjektet var at livet er en reise.
I samarbeid med NSB ble en utrangert, men totalrenovert jernbanevognen valgt. Den hadde tidligere gått på Bergensbanen.

Møterommet

Møterommet har småbord og løse stoler, som utgjør sittegrupper. Det er tenkt som en sosial avdeling hvor mennesker uformelt kan møtes og snakke med hverandre, over en kopp kaffe.

Kapellet

I kapell er det et alter, en stor lysestake og stolrekker. Stolene er gode å sitte i, originale togstoler, slik som er vanlige i tog. I taket er det flere bibelsitater.
Alteret er tegnet av Sigurd Bredal og laget av togsviller og jernbaneskinner.  Det er plassert ved den ene veggen. Vinduet bak alteret har et glassmaleri laget av Ine Harrang. Det har et enkelt symbolspråk der hovedelementene er sirkelen (evigheten) og Jesu forsoningsblod.
Lysestaken er laget av et toghjul, og fungerer som et stort lysbord.  Selve toghjulet veier flere hundre kilo. I senter er det et stort lys, og rundt dette er det plass til mange mindre lys. I sommersesongen er lysbordet ofte fullt av små lys.
I adventstiden er kapellet besøkt av skoleklasser. En gang hver måned er det katolsk gudstjeneste.
If Jesus Goes with Me

«If Jesus Goes with Me» er en amerikansk salme, skrevet av C. Austin Miles i 1908.

Norsk versjon

Yngvar Johansen har skrevet en norsk tekst. Den norske tittelen er «Han vandrer med mig».
Sauropsider

Etymologi

Den vitenskapelige navnet stammer fra den greske  forstavelsen sauros (σαυρος = øgle) og endelsen opsis (όπσις = utseende)
Eviva España

«Eviva España», i visse versjoner også «Viva España» og «Y viva España», er en sang med melodi av Leo Caerts og tekst av Leo Rozenstraten. Samantha fra Belgia spilte i 1971 inn sangen på flere forskjellige språk, deriblant engelsk. I Vest-Tyskland og Nederland var versjoner med nederlandske Imca Marina mest populær, og den het da «Viva España».
Leif Nilsson skrev en tekst på svensk. Den svenske tittelen var også «Viva España». Sylvia Vrethammar, Rune Öfvermans Kör och Orkester har spilt inn sangen. Den ble utgitt på singlen Sonet T-7908. Sangen lå på Svensktoppen i elleve uker i perioden 3. juli-11. august 1973, deriblant på en førsteplass.
Den originale sangen er «¡Qué viva España!» av den Spanske sanger Manolo Escobar.

Kontrovers

Sangen skapte en viss politisk kontrovers på grunn av det daværende Francisco Franco-regimet i Spania.

Om Eviva

Eviva er ikke et spansk ord, men trolig et påfunn for å få flyt i fraseringen.
Scenenekt

Scenenekt (eller ingen plattform engelsk: no platforming) er en strategi hvor en person eller gruppe nektes å slippe til i den offentlige debatten. Ordet ble dannet som erstatning for engelsk no platform eller no platforming av redaksjonssjef Ivar A. Iversen i et innlegg i Aftenposten 13. september 2018 som samme dag ble publisert i Morgenbladet.
Scenenekt er et omdiskutert begrep som dukket opp på utenlandske universitet etter 2014. Det brukes både av venstresiden og høyresiden og kan i noen tilfelle innebære en begrensning av ytringsfriheten. Strategien med å nekte noen en platform å tale fra eksisterte ved University of California, Berkeley 1947–1963 og ble da kalt Speaker Ban, og praksisen med å nekte noen en talestol har vært omdiskutert.
Kulesnutebiller

Utseende

Små (ca. 3 mm), nærmest kulerunde snutebiller, den lange, tynne snuten og de kraftige beina stikker ut fra kuleformen. Oversiden er glatt og blank, hos den norske arten blåsvart, undersiden er tett kledt med lyse skjell. Hodet er ganske lite med store, utstående fasettøyne. Snuten er lang og tynn, temmelig rett. Antennene sitter festet i snutens innerste halvdel, er 11-leddete og knebøyde. Antenneskaftet (det innerste leddet) er forholdsvis kort og kølleformet. Det andre leddet er kjegleformet (spissen vendt innover) og mye større enn de seks neste leddene. De tre ytterste leddene danner en markert kølle. Brystskjoldet (pronotum) er høyt hvelvet, glatt og blankt, med tydelig punktering. Det sitter en flekk av skjell på og rundt scutellum, ellers er oversiden glatt og blank. Dekkvingene har tydelige punktrader. Beina er lange og kraftige, lårene har ikke tenner på undersiden og leggene (tibiae) ender ikke i en pigg.
Skyting under Sentralamerikanske og karibiske leker 1954

Skyting under Sentralamerikanske og karibiske leker 1954. Skyting var en av flere sporter i de åttende sentralamerikanske og karibiske leker som ble arrangert i Mexico by i Mexico i perioden 5. til 20. mars 1954. Det var åttende gangen som skyting var med i de sentralamerikanske og karibiske leker. Det var seks øvelser, kun for menn.
Ribbungopprørets tidslinje

Ribbungopprøret startet om vinteren 1219 til 1220 av utilfredse baglerhøvdinger fra områdene rundt Viken, som en reaksjon mot birkebeinernes økende dominans på Østlandet. Det første opprøret endte sommeren 1223 etter forhandlinger med Kong Håkon Håkonssons svigerfar Skule jarl. Det andre opprøret startet etter at Sigurd Ribbung rømte fra Skule jarl i Nidaros den 28. juli 1224.

1249

Den uerklærte krigen mellom Norge og Sverige ble avsluttet med freden i Lödöse om våren
Norgesmesterskapet i skiskyting 1961

Norgesmesterskapet i skiskyting 1961 ble arrangert på Hønefoss 12. februar.
Eneste øvelse var 20 km normaldistanse for menn.
Etter rennet ble Erling Bjørn utropt til vinner foran Håkon Brusveen.
Det viste seg imidlertid at arrangøren hadde gitt deltagerne feil antall tilleggsminutter, så til slutt ble Magnar Ingebrigtsli utropt til norgesmester.
Barnesete

Barnesete er et spesialsete for barn til bruk i bil. Setet bedrer sikkerheten for både barn og voksne i bil, da barn ved uhell ikke blir kastet rundt i bilen, noe som kan være til skade for både barn og voksne. 
Barneseter kan festes med bilens bilbelter, eller ha egne festemekanismer. Fra 2007 har festemetoden Isofix vært standard for nye biler, og kommer enten ferdigmontert eller som ekstrautstyr. Et barnesete kan være festet slik at barnet ser forover eller bakover. Tester har vist at det er setene som vender bakover som er sikrest. 
Noen barneseter har også spesialmekanismer som kobler ut kollisjonspute. Barn lavere enn 140 cm bør ikke sitte i forsete med aktiv kollisjonspute. Enkelte biler har mulighet til å koble ut kollisjonsputen slik at den deaktiveres. 
Et barnesete som har stått i en bil som har kollidert skal kasseres av sikkerhetsårsaker, uansett om det satt barn i det eller ikke.

Regler i Norge

Barn skal sikres i bil med utstyr som er tilpasset barnets vekt. Det er forbudt med bakovervendt barnestol i passasjersetet foran i biler med aktiv kollisjonspute der. Er barnet over 135 cm trenger det ikke å sikres med annet enn bilens setebelter, med mindre det er under 150 cm, og det finnes annet egnet godkjent sikkerhetsutstyr egnet til barn mellom 135 cm og 150 cm i bilen. Er barnet over 36 kilo tungt, trenges ikke særskilt sikkerhetsutstyr for barn.
Det er det påbudt med bakovervendt barnesete for barn frem til de er 9 kilo.
Barn under tre år skal ikke transporteres i biler uten bilbelte (veteranbiler), og ingen barn skal transporteres i forsete i bil uten bilbelte.
Mo Zi

Mo Zi (kinesisk: 墨子, pinyin: Mòzǐ) det vil si Mester Mo (også kjent som Mo Di, Mo Ti, Moti, Mo Te, Mo-tsu og Me-Ti), var en kinesisk filosof på 400-tallet f.Kr. Hans fødselsår angis av og til som 470 f.Kr., og dødsåret til 391 f.Kr., men da er gjetning involvert. Han stammet fra staten Lu, eller mer nøyaktig fra Teng, en av Lus vasaller. Han er også kjent under det latiniserte navn Micius.
Han virket hovedsakelig i det nordlige Kina og grunnla den filosofiske læreretningen som kalles mohismen (墨家 mòjiā). Den stramt organiserte mohistiske skole var allerede på 200-tallet blitt oppspaltet i tre grunner. Etter ytterligere ett hundre år hadde den for det meste mistet sin innflytelse.
I motsetning til i tilfellet Konfucius skal Mozi selv ha forfattet i det minste en del av de mange skrifter som tilskrives ham.
Euphyes

Utseende

Middelsstore (vingespenn ca. 40 millimeter), brune smygere. De er vanligvis ensfargede, men kan ha noen små, lyse flekker, noen få arter er mer kontrastrikt fargede.

Levevis

Larvene lever på starr og andre halvgress.

Utbredelse

Slekten er utbredt i Amerika, fra det sørlige Canada til Argentina.
Eliteserien i volleyball for menn 2016/17

Seriesystem

Lagene i Mizunoligaen møtes to ganger hver, hjemme og borte, i grunnserien. Deretter kåres vinneren av Mizunoligaen i et sluttspill.

Seriemester

Førde ble seriemester etter å ha slått BK Tromsø  3-0 i begge sluttspillfinalene. Se mer om sluttspillet nedenfor.

Sluttspillet

Sluttspillet i Mizunoligaen ble avgjort over fem helger. Først ble en kvartfinaleturnering arrangert av laget som ble nummer 4 i grunnserien, Førde. Her deltok også lagene som endte på plass 5-7, NTNUI, Koll og ToppVolley Norge. Turneringen ble spilt som enkel serie, hvor alle lagene møtte alle.
Semifinalene og finalen ble spilt best av tre kamper, over to helger. Vinneren av grunnserien møtte vinneren av kvartfinaleturneringen i den ene semifinalen, mens lagene som endte som nummer 2 og 3 møttes i den andre. Vinnerne av semifinalene møtes så for å avgjøre vinneren av Mizunoligaen. Laget som avsluttet grunnspillet høyest rangert av lagene som tapte semifinalene får bronse i Mizunoligaen.

Semifinaler

Semifinalene ble spilt best av tre kamper over to helger. Laget som var høyest rangert i grunnserien fikk avslutte med hjemmekamp. Hvis lagene vant en kamp hver, ble det spilt en avgjørende kamp dagen etter kamp 2.
Micromalthidae

Utseende

Micromalthus debilis er en liten, mørkt grønnlig metallisk, glatt og snau bille. Billen er lite sklerotisert, det vil si kroppen er forholdsvis myk. Hodet er stort, bredere enn brystskjoldet, med små, runde, utstående fasettøyne. Antennene er ganske korte, kortere enn hodets bredde, om omtrent sylindriske. Dekkvingene er myke og når ikke til bakkroppsspissen.

Unik livssyklus

Micromalthus debilis er den eneste billen som er kjent å kunne utvikle seg ved pedogenese, det vil si å formere seg på larvestadiet. De voksne hunnene legger egg som klekkes til en såkalt triungulin-larve. Disse er knøttsmå, aktivt krypende og tar ikke næring til seg. Om triungulin-larven finner et passende levested, forvandler den seg til en treg larve som spiser. Herfra kan det gå to veier: enten utvikler larven seg på konvensjonelt vis gjennom flere larvestadier til en puppe og et voksent insekt, eller så vokser den til en kjempelarve som utvikler egg inne i kroppen. Disse klekkes og de nyklekte larvene spiser opp moren sin (kjempelarven) innenfra. Disse kan deretter utvikle seg til nye kjempelarver, eller til pupper. Denne typen livvsyklus er temmelig uvanlig, men den er kjent fra visse arter av knott og særlig gallmygg.
Marie Granlund

I riksdagen

Granlund er nestleder i EU-nemnden, samt medlem av krigsdelegasjonen og i Utenriksnemnden.
Nobuyuki Oishi (1974)

Karriere

Nobuyuki Oishi startet sin profesjonelle karriere i Yokohama Flügels i 1993.
KS «Heimdal» (1892)

Opprinnelse

«Heimdal» ble opprinnelig bygget som «Chefs- og Redningsskib».
Redningsdampskip drevet av staten ble foreslått av «Kristiania Sømandsforening» i 1877. En komité ble opprettet som innstilte på kombinert bruk av marinen som «Divisjonschefsfartøi». Bygging ble ikke satt ut i livet pga. kostnader og skepsis til om fartøyet ville finne båter på havet som var i nød.
Forslaget om kombinerte redningsdampskip ble igjen fremmet av Tønnes Puntervold i mars 1883 og samtidig av «Drammens Sømandsforening». Marinen beregnet bygging til 250.000 kr og avsatte selv 83.000 kr., men Stortinget førte ikke opp noe beløp til bevilgning.
I 1888 fremmet «Kristiania Sømandsforening» med støtte fra 18 andre sjømanns- og handelsforeninger, forslag om bygging av redningsdampskip. Forsvarsdepartementet utarbeidet tegninger og kalkulerte skipet til å ville koste 225.000 kr. Også innleide dampskip ble vurdert.
I 1889 hadde Oscar Tybring dannet en komité for redningssaken med bl.a. Kristiania Kjøbmandsforening. De trykket opprop i pressen for dannelse av et privat redningsvesen som skulle drive redningsdampskip.
Haugesunds Sømandsforening fremmet i februar 1890 til Stortinget forslag om bevilgning til tre redningsdampskip. Stortinget oversendte forslaget til regjeringen.
Marinens verft Karljohansvern i Horten utarbeidet nye tegninger og beregnet byggekostnadene til et «Rednings- og Chefsskib» til 400.000 kr. Stortinget bevilget midlene 24 januar 1891.
«Heimdal» ble bygget i stål og sjøsatt ca. 4. juni 1892.

Redningstjeneste

De første årene utførte «Heimdal» redningstjeneste fra Oslofjorden til Ålesund i vinterhalvåret. Mange oppdrag ble utført og det var særlig større skip som fikk assistanse.
I 1895 var hun stasjonert i Hammerfest og Vardø fra 13. april til 22. juni og opererte sammen med den første seilende redningsskøyta RS 1 «Colin Archer», bygget av Colin Archer i 1893.
«Heimdal» hadde også redningstjeneste 1907-11.

Ishavstokt og oppsynsfartøy

Ishavstokt ble seilt sommerhalvårene 1892-1902.
Fiskerioppsynstjeneste i Nord-Norge 1907-1931.

Orlogsfartøy

KNM «Heimdal» var det første norske marinefartøy som førte det rene norske flagget (29. mai 1905). Under kongeinntoget i det selvstendige Norge 25. november 1905 ble skipet brukt for å bringe kong Haakon VII, dronning Maud og kronprins Olav den siste strekningen fra Drøbak til Kristiania. Senere var det kongeskip ved en rekke anledninger.
Rudy Giuliani

Bakgrunn

Rudy Giuliani vokste opp i Brooklyn i New York som barnebarn til italienske immigranter. Giuliani avla kandidateksamen med statsvitenskap som hovedområde of filosofi som biområde ved Manhattan College. Deretter avla han juristeksamen ved New York University i 1968. 
Etter juristeksamen arbeidet han vekselvis på advokatbyråer og på påtalemyndigheter. Giuliani var i slutten av 1980-tallet høyt oppe innon justisdepartement i Washington D.C. og i begynnelsen av 1990-tallet arbeidet han som føderal anklager i New York.

Borgermester i New York City

Han var borgermester i New York City i to valgperioder, fra 1994 til 2001, og fikk ry for å ha redusert kriminalitet og økt livsstandarden i byen. 
Han fikk nasjonal oppmerksomhet og hyldest i forbindelse med sin rolle som leder etter terrorangrepet 11. september 2001. Han var da fremdeles borgermester av New York City, og ettersom presidenten i de aller første timer og dager etter angrepet ble kusket rundt til hemmelige sikre steder og lot høre lite fra seg, fremstod Giuliani i full offentlighet.

Presidentkandidat

Som republikansk håpefull til presidentkandidaturet skiller Giuliani seg fra flere andre av sine republikanske konkurrenter ved å ha et lempeligere syn på abort og på stamcelleforskning med menneskelige embryoer, likesom han er tilhenger av flere rettigheter for homofile samboende. Han er dessuten for en strammere våpenlovgivning. I forhold til det amerikanske militære engasjement i Krigen mot terror  er han tilhenger av et fortsatt meget aktivt engasjement. 
Allerede som borgermester er han flere ganger blitt gjenstand for medieoppmerksomhet på grunn av sine personlige forhold, med flere skilsmisser. Dette har vedvart også etter at han erklærte sitt kandidatur som president.
30. januar 2008 trakk Giuliani seg som presidentkandidat etter en mislykket kampanje, der alt ble satt inn på å vinne primærvalget i Florida, der han kun endte som nr. 3. Giuliani ga så sin støtte til John McCain.
Giuliani var aktuell som republikansk presidentkandidat for valget i 2012.

Rådgiver og advokat for president Trump

I januar 2017 uttalte Giuliani at han opptrådte som rådgiver for president Donald Trump i forbindelse med spørsmålet om adgang til USA for borgere fra syv muslimske land.
Medio april 2018 ble han ansatt i Trumps juridiske team som befattet seg med spesialefterforsker Robert Muellers behandling av påstått russisk innblanding i den foregående valgkampen. Han uttalte at han hadde som mål å få undersøkelsene avsluttet raskest mulig. Guiliani påsto også at Trump hadde tilbakebetalt sin personlige advokat Michael Cohen 130 000 US dollar som var blitt overført til pornoskuespillerinnen Stormy Daniels som motytelse for taushet omkring hennes omgang med Trump.
Nabeul

Nabeul (arabisk: نابل  Nābil; fransk: [naˈbøl]) er en kystby nordøst i Tunisia, på den sørlige kysten på halvøya Cap Bon. Den er hovedstaden i Nabeul guvernement. Byen har en befolkning på 73 128 (2014).

Historie

Nabeul ble grunnlagt i det 5. århundre f.kr. av grekerne fra Kyrene, og fungerte som en havneby og handelssenter. Navnet er en tunisifisering av det greske Neapolis, «ny by», (etymologisk i likhet med Napoli, Neapoli, og Nablus).
Byen er et populært turistmål, og er sentrum i den tunesiske keramikkindustrien.
Programvarefeil

En programvarefeil (populært kalt bug, fra engelsk) er en tilstand eller feil i et dataprogram som trenger korreksjon. Disse feilene eller tilstandene gir et resultat eller oppførsel som enten ikke var tiltenkt eller som opprinnelig var ønsket men som nå skal endres.
Når en bug opptrer som en programvarefeil er de syntaktisk korrekt, men medfører en kjøretidsfeil. Dette fører til at det som oftest ikke finnes verktøy som automatisk finner feilene, slik som ved syntaksfeil hvor feil påvises under kompilering av program.
Når en bug opptrer som en uønsket tilstand i et program vil det ofte finnes et tilsvarende endringsforslag. Under programvareutvikling blir gjerne endringsforslag sporet som om de var programvarefeil i feilrapporteringssystem slik som Bugzilla og Jira, mens de i større driftsmiljøer blir sporet som endringsforslag i egne configuration management databases (CMDB).
Det var en bug som var skyld i at Ariane 5s flight 501 ble mislykket. I dette tilfellet medførte en kjøretidsfeil en feiltilstand på grunn av en integer overflow og en større feilrapport ble lagd og sendt over en intern databuss. Det igjen gjorde at andre viktige data ikke ble overført og raketten kom ut av kontroll. Som resultat av det ble rakettens selvødeleggelsessystem utløst. Feilen er kjent som en av historiens dyreste programvarefeil.

Etymology

Det engelske ordet «bug» kommer fra den elektriske datamaskinens barndom, da lyset fra radiorørene som drev maskinene tiltrakk seg insekter («bugs») som kunne kortslutte kretser i maskinen og måtte fjernes manuelt.
The Hours (film)

Handling

Filmen handler om en dag i tre kvinners liv, fra ulike tidsperioder 1920-tallet, 1950-tallet og nåtid, som er knyttet sammen gjennom Virginia Woolfs roman Mrs. Dalloway

Om filmen

Filmen er basert på romanen The Hours, av Michael Cunningham. Den var Oscarnominert i ni kategorier og Nicole Kidman som «Virginia Woolf» vant prisen Beste kvinnelige hovedrolle.
Miracle (film)

Miracle er en amerikansk drama- og sportsfilm fra 2004 som er regissert av Gavin O'Connor. Den handler om USAs herrelandslag i ishockey som helt uventet vant gull under Vinter-OL 1980. En begivenhet kjent som «Miracle on ice».
Kaieteurfallet

Kaieteurfallet er en foss i Potaroelva i Kaieteur nasjonalpark i Guyana. Fossens høyeste fall er på 226 meter, og den er dermed en av fossene med det høyeste enkeltfallet i verden. Den har i tillegg flere mindre fall, som gir den en total høyde på 251 meter. Fossen er i gjennomsnitt 113 meter brei. Den bærer om lag 663 kubikkmeter vann i sekundet, noe som gjør den til en av verdens kraftigste fosser.
De første europeerne som så fossen, var de britiske geologene Charles Barrington Brown og James Sawkins 24. april 1870.
Kaieteurfallet, sammen med den omkringliggende regnskogen, er Guyanas viktigste turistmål. De fleste turistene flyr inn fra hovedstaden Georgetown til Kaieteur internasjonale lufthavn, som ligger 6 kilometer fra fossen.
Sundlia leir

Sundlia leir er en tidligere liten militærleir i Bardufoss i Målselv kommune. Leiren har bla. huset Forsvarets tele- og datatjeneste fra 2001. FLO IKT flyttet ut av leiren i 2008 og den ble deretter overtatt av staben for Operasjonsstøtteavdelingen for Hæren (OPS STØ) som holdt til i leiren til den ble avhendet og solgt i 2011.
Adam Oehlenschläger legatet

Adam Oehlenschläger legatet var en dansk litterær utmerkelse som ble delt ut første gang i 1955 og ble tildelt for «en betydende innsats i dansk litteratur».
Prisen ble i 2002 slått sammen med noen andre legat til Adam Oehlenschlaeger, Emil Aarestrup, Herman Bang og Johannes Ewald Fonden.
7.17

7.17 er et musikkalbum med Christian Strand, utgitt i 2001. Albumet inneholder også Hotel Cæsar-låten «Maybe Baby». Dette er hans hittil eneste album som soloartist. Albumet er oppkalt etter hans personlige rekord på 60 meter.
Provinsen Palermo

Provinsen Palermo (italiensk: provincia di Palermo; siciliansk: pruvincia di Palermu) var en provins i regionen Sicilia i Italia. Palermo var provinsens hovedstad.
Provinsen hadde 82 kommuner, 1 249 533 innbyggere (24,9 % av befolkningen på Sicilia) og 4 992 km² (19,4 % av Sicilias areal). Arealet var 5 009 km².
Provinsen Palermo ble 1. januar 2017 erstattet av Storbyområdet Palermo.
Stuping under Asialekene 2006

Stuping under Asialekene 2006. Stuping var en av flere sporter under Asialekene 2006 i Doha i Qatar. Konkurransene ble avviklet i perioden 10. til 14. desember 2006. Det var fem øvelser for menn og fem for kvinner. 62 utøvere fra tretten nasjoner deltok og Kina ble beste nasjon, de vant alle ti gullmedaljene.
Primavera Sound Festival

Primavera Sound Festival er en musikkfestival som arrangeres årlig Parc del Forum i Barcelona, vanligvis i mai og juni. Festivalen ble startet i 2001 og har en sterk helling mot alternativ musikk. En eller flere artister inntar i anledning av hvert arrangement rollen som festivalens kurator(er) og bookingansvarlig(e).